Polisiekommissaris Bill Dwyer sê die polisie ondersoek nou verskeie teksboodskappe wat tussen die twee meisies en ’n seun (16 of 17 jaar oud) gestuur is. In hierdie stadium wil dit voorkom asof die aanvaller ontsteld was oor haar verbreekte verhouding met die seun. Hy het glo intussen met die slagoffer begin uitgaan.
Volgens haar het ’n onderwyser probeer om die twee meisies uitmekaar te hou, maar Francesca sê sy het gesien hoe die mes ingaan en uitkom . . .
Volgens Dwyer het die onderwyser op die toneel alles in sy vermoë gedoen om Danyna se lewe te probeer red. Sy het egter sowat ’n uur ná die aanval in die Sint John Macomb-Oakland-hospitaal gesterf.
“Dit het hom baie hard getref dat hy nie haar lewe kon red nie,” het Dwyer tydens ’n mediakonferensie gesê.
Die aanvaller is sonder enige teenkanting op die skoolterrein in hegtenis geneem. Hoewel sy net 17 jaar oud is, sal sy volgens die wet in Michigan as ’n volwassene vir die moord verhoor word.